

**Алматы қаласының 2023 жылға арналған бюджет қаражатының көлемдері шегінде мүмкіндігі шектеулі балаларды арнаулы психологиялық-педагогикалық қолдауға мемлекеттік білім беру тапсырысын бекіту туралы**

Алматы қаласы әкімдігінің 2023 жылғы 16 маусымдағы № 2/348 қаулысы. Алматы қаласы Әділет департаментінде 2023 жылғы 23 маусымда № 1725 болып тіркелді

      Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңының 37 бабына, Қазақстан Республикасының "Білім туралы" Заңының 6 бабы 3 тармағының 7-5) тармақшасына және 62 бабының 6-3 тармағына сәйкес Алматы қаласының әкімдігі ҚАУЛЫ ЕТЕДІ:

      1. Осы қаулының қосымшасына сәйкес Алматы қаласының 2023 жылға арналған бюджет қаражатының көлемдері шегінде мүмкіндігі шектеулі балаларды арнаулы психологиялық-педагогикалық қолдауға мемлекеттік білім беру тапсырысы бекітілсін.

      2. "Алматы қаласы Білім басқармасы" коммуналдық мемлекеттік мекемесі заңнамамен белгіленген тәртіпте:

      1) осы қаулыны Алматы қаласының әділет органдарында мемлекеттік тіркеуді;

      2) осы қаулыны Алматы қаласы әкімдігінің интернет-ресурсында орналастыруды қамтамасыз етсін.

      3. Осы қаулының орындалуын бақылау Алматы қаласы әкімінің жетекшілік ететін орынбасарына жүктелсін.

      4. Осы қаулы алғаш ресми жарияланғаннан кейін күнтізбелік он күн өткен соң қолданысқа енгізіледі.

|  |  |
| --- | --- |
| *Алматы қаласының әкімі* | *Е. Досаев* |

|  |  |
| --- | --- |
|  | Алматы қаласы әкімдігінің 2023 жылғы 16 маусымдағы № 2/348 Қаулысына қосымша |

**2023 жылға арналған Алматы қаласының мүмкіндігі шектеулі балаларды**  
**арнаулы психологиялық-педагогикалық қолдауға белгіленген мемлекеттік**  
**білім беру тапсырысы**

|  |  |  |  |
| --- | --- | --- | --- |
| Мамандар | Жеке сабақтар  (1 сағат, теңге) | Кіші топтық сабақтар  (1 сағат, теңге) | Топтық сабақтар  (1 сағат, теңге) |
| Психолог | 7216 | 2548 | 1214 |
| Логопед | 7619 | 2682 | 1272 |
| Дефектолог | 7755 | 2728 | 1291 |
| Тифлопедагог | 7729 | 2719 | 1288 |
| Олигофренопедагог | 7917 | 2782 | 1314 |
| Сурдопедагог | 7593 | 2674 | 1268 |
| ЕДШ нұсқаушысы | 7212 | 2593 | 1273 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК